JMT จัดเก็บหนี้เยี่ยม! หนุนกำไร Q1 โต 30% แตะ 367 ลบ.
JMT จัดเก็บหนี้เยี่ยม! และรายได้จากการรับประกันภัยเด่น หนุนกำไรไตรมาส 1 โต 30% แตะ 367 ลบ. จากไตรมาส 1/64 มีกำไร 283 ลบ.
JMT จัดเก็บหนี้เยี่ยม! และรายได้จากการรับประกันภัยเด่น หนุนกำไรไตรมาส 1 โต 30% แตะ 367 ลบ. จากไตรมาส 1/64 มีกำไร 283 ลบ.
13 พ.ค. 2565

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวมไตรมาส 1/2565 เท่ากับ 1,078.70 ล้านบาท เพิ่มขึ้นจากไตรมาส 1/2564 ร้อยละ 33.40 ทั้งนี้สาเหตุเกิดจากการเปลี่ยนแปลงในทิศทางทีดีขึ้นของรายได้ ดังต่อไปนี้
1.รายได้ดอกเบี้ย และเงินปันผล และกำไรจากเงินให้สินเชื่อจากการซื้อลูกหนี้จากธุรกิจการซื้อหนี้ด้อยคุณภาพมาบริหาร ในไตรมาส 1/2565 รวมเท่ากับ 950.90 ล้านบาท เพิ่มขึ้นจากไตรมาสที่ 1/2564 เท่ากับ 272.20 ล้านบาท หรือคิดเป็นร้อยละ 40.10 เป็นผลสืบเนื่องจากการเพิ่มขึ้นรายได้ดอกเบี้ย และเงินปันผล ซึ่งเป็นผลจากสามารถจัดเก็บหนี้ด้อยคุณภาพที่รับซื้อในช่วงปี 2564 และมีรายได้จากการจัดเก็บจากกองหนี้ด้อยคุณภาพที่ตัดมูลค่าเงินลงทุนเพิ่มขึ้น ร้อยละ 48.60
2.รายได้จากการรับประกันภัย ในไตรมาส 1/2565 เท่ากับ 58.90 ล้านบาท เพิ่มขึ้นจากไตรมาสเดียวกันของปีที่ผ่าน 19.80 ล้านบาท หรือเพิ่มขึ้นร้อยละ 50.60 เนื่องจากการขยายธุรกิจประกันภัยในส่วนธุรกิจในกลุ่ม บริษัท เจมาร์ท ผ่านทางช่องทาง Synergy